**PRAVILA NAGRADNE IGRE**

„LASTA TE VODI U RIM“

1. **OSNOVNE INFORMACIJE O PRIREĐIVAČU NAGRADNE IGRE**

Priređivač nagradne igre ( u daljem tekstu: Organizator ) je VIOLETA d.o.o. Grude, sa sjedištem u Stjepana Radića 21, 88340 Grude, JIB: 4281104300000.

1. **NAZIV NAGRADNE IGRE**

„Lasta te vodi u Rim“

1. **TRAJANJE I SVRHA PRIREĐIVANJA NAGRADNE IGRE**
2. Nagradna igra traje u periodu od 20.06. 2024. do 30.07.2024. godine, a priređuje se u svrhu promocije vlastitih proizvoda i usluga, Lasta asortimana i unapređenja prodaje.
3. Nagradna igra organizira se na teritoriji Federacije Bosne i Hercegovine.
4. Organizator će prije početka nagradne igre objaviti Pravila nagradne igre u jednim od dnevnim novinama dostupnim na teritoriji Federacije Bosne i Hercegovine, i navesti broj i datum Rješenja Federalnog ministarstva financija, kojim je dana suglasnost na ova Pravila.
5. Organizator će osigurati sve preduvjete tokom trajanja nagradne igre, kojima će u najvećoj mogućoj mjeri omogućiti obavezno izvlačenje dobitnika svih nagrada i podjelu cjelokupnog nagradnog fonda.
6. Organizator će nagradnu igru provesti pod uvjetima koji su u skladu i sa drugim zakonskim, podzakonskim propisima i općim moralnim načelima.
7. Za vrijeme trajanja nagradne igre, pravila su dostupna i na Programi vjernosti – Lasta ( web stranici, i društvenim mrežama facebook i instagram ).
8. **USLOVI SUDJELOVANJA U NAGRADNOJ IGRI**
9. Pravo sudjelovanja u nagradnoj igri imaju fizička lica, koja imaju stalno mjesto boravka u BiH tijekom naznačenog perioda trajanja nagradne igre, te kupe Lasta proizvode u vrijednosti od 5,00 KM u bilo kojoj prodavaonici na području BiH. Za sudjelovanje u nagradnoj igri potrebno je sačuvati račun i prijaviti se na aplikaciju na web stranici Programi vjernosti – Lasta, upisati sve tražene podatke i kliknuti prijavi.
10. Svaki sudionik u nagradnoj igri može sudjelovati samo jednom.
11. U nagradnoj igri ne mogu sudjelovati zaposlenici Violeta d.o.o – BiH i zaposlenici Međunarodne zračne luke Mostar.
12. Sudjelovanjem u nagradnoj igri svi sudionici prihvaćaju ova Pravila nagradne igre.
13. **NAČIN IZVLAČENJA DOBITNIKA NAGRADNA**
14. Javno izvlačenje dobitnika održat će se u Međunarodnoj zračnoj luci Mostar, dana 31.07.2024. u 13:00h.

Dobitnici će se izvlačiti redoslijedom od najvrijednije nagrade prema najmanje vrijednoj.

1. Izvlačenje će se vršiti elektronskim putem, korištenjem specijaliziranog programa za izvlačenje podataka. Program je konfiguriran tako da nasumično bira podatke, čime će se osigurati nepristranost i pravednost izvlačenja.
2. Za svaku nagradu izvlačiti će se alternativni dobitnik, koji se smatra dobitnikom u slučaju da prvobitno izvučeni dobitnik ne ispunjava uslove iz člana 4. ovih Pravila ili u slučaju da prvobitnog dobitnika nije moguće obavijestiti o osvajanju nagrade u roku od 8 dana, jer je naveo nepostojeću ili pogrešnu adresu ili kontakt broj.
3. Fiskalni račun služi kao dokaz o kupovini proizvoda , te je uslov za sudjelovanje u nagradnoj igri. Dobitnik je dužan dati na uvid fiskalni račun, prilikom preuzimanja nagrade.
4. Fiskalni račun na kojem nije utvrđena kupovina navedenih artikala i vrijednosti je nevažeći i na osnovu takvog računa sudionik ne ostvaruje pravo na preuzimanje bilo kakve nagrade. Valjani su samo oni računi koji su ostvareni u vremenskom razdoblju trajanja nagradne igre.
5. Rezultati nagradne igre bit će objavljeni na službenoj web stranici priređivača Programi vjernosti – Lasta i na društvenim mrežama (facebook i instagram) u roku od jednog dana od završetka nagradne igre.
6. **SASTAV KOMISIJE ZA IZVLAČENJE NAGRADA**
7. Organizator će imenovati Komisiju ( tri člana ), koja će nadgledati regularnost javnog izvlačenja dobitnika.
8. O toku izvlačenja Komisija će voditi zapisnik koji će sadržavati:
9. mjesto, vrijeme i način izvlačenja dobitnika
10. broj i datum Rješenja Federalnog ministarstva financija,
11. broj i naziv medija u kojem su pravila nagradne igre objavljenja,
12. imena i prezimena članova komisije
13. imena, prezimena i adrese dobitnika
14. naziv i vrijednost nagrade pojedinog dobitnika
15. **FOND NAGRADA:**
16. Nagradni fond se sastoji od: dvije vrste nagrada. Prva vrsta nagrade je povratna avionska karta za dvije osobe u Rim i smještaj, vrijednost nagrade je 3.442,00KM – izvlači se jedan dobitnik prve vrste nagrade. Druga vrsta nagrade je Lasta poklon paket za dvadeset dobitnika, pojedinačna vrijednost nagrade je 10,00KM.

Ukupna vrijednost nagradnog fonda je 3.642,00KM.

|  |  |  |  |
| --- | --- | --- | --- |
| Primjer tabele sa ukupnim i pojedinačnim iznosima nagrada | Pojedinačna vrijednost nagrade sa PDV (KM) | Količina | Ukupna vrijednost sa PDV (KM) |
| PUTOVANJE U RIM I SMJEŠTAJ | 3.442,00 KM | 1 | 3.442,00 KM |
| LASTA POKLON PAKET | 10,00 KM | 20 | 200,00 KM |

1. Prva nagrada uključuje sljedeće: smještaj u hotelu za cijelo trajanje putovanja i povratnu avionsku kartu na relaciji Mostar-Rim, Rim- Mostar.
2. Priređivač je odgovoran za plaćanje smještaja i povratne avionske karte odnosno realizaciju putovanja. Priređivač nije odgovoran za moguće promjene leta, gubitak prtljage ili druge nepredviđene događaje tijekom putovanja.
3. Za destinaciju putovanja nije potrebna viza za BIH državljane. Dobitnik nagrade je odgovoran za provjeru svih drugih potrebnih dokumenata.
4. Sve dodatne troškove putovanja i osiguranje snosi dobitnik nagrade.
5. U slučaju da je ukupni trošak prve nagrade manji od vrijednosti nagrade, razlika u vrijednosti neće biti isplaćena dobitniku u novcu ili na bilo koji drugi način.
6. U slučaju da je dobitnik nagrade maloljetna osoba, odgovornost za pratnju, sigurnost i nadzor maloljetnika tijekom cijelog trajanja putovanja snosi zakonski zastupnik ili skrbnik. Priređivač nije odgovoran za maloljetnika tijekom putovanja.
Troškove pratnje snosi zakonski zastupnik ili skrbnik.
7. Druga nagrada- Lasta poklon paket , sastoji se od četiri vrste keksa Lasta.
8. Dobitnik nagrade mora iskoristiti nagradu odnosno realizirati putovanje, najkasnije do 31.12.2024. godine, prema vlastitom odabiru datuma i u skladu s raspoloživim terminima letova . Ukoliko dobitnik ne iskoristi nagradu u navedenom roku, gubi pravo na nagradu, a priređivač nije obvezan ponuditi alternativnu nagradu.

1. **MJESTO I ROK ZA PODIZANJE NAGRADA:**
2. Priređivač je dužan najkasnije u roku od 8 dana od izvlačenja obavijestiti dobitnike o osvojenim nagradama.
3. Dobitnici će preuzeti osvojene nagrade putem Brze pošte, dobitnike će kontaktirati pošta prilikom isporuke na kontakt broj kojeg su ostavili putem prijave.
4. Ako dobitnik u roku od 30 dana od datuma prijema obavijesti o osvojenoj nagradi ne preuzme osvojenu nagradu, gubi pravo na nagradu, a Organizator će postupiti u skladu s članom 11. Pravilnika o sadržaju pravila, uvjetima i načinu priređivanja nagradnih igara.
5. Ukoliko je dobitnik maloljetnik, takva osoba ima pravo sudjelovati u nagradnoj igri jedino ako roditelj ili staratelj maloljetnog dobitnika prihvati nagradu umjesto maloljetnog dobitnika i ukoliko se slaže s Pravilima nagradne igre.

U slučaju da je dobitnik nagrade osoba s ograničenom ili oduzetom poslovnom sposobnošću takva osoba stječe pravo na primanje nagrade tek nakon pisanog odobrenja njegova / njezina roditelja odnosno staratelja. Nagrada će biti uručena roditelju / staratelju s kojim maloljetnik živi, pri čemu je roditelj / staratelj dužan priložiti validnu dokumentaciju, odnosno dokument kojim, dokazuje status roditelja / staratelja.

1. Kod preuzimanja nagrade dobitnik je dužan dati na uvid fiskalni račun na kojemu je vidljiva obavljena kupnja artikala i vrijednosti iz člana 2. ovog Pravilnika i potvrditi svoj identitet osobnom iskaznicom ili u slučaju maloljetne osobe ili osobe s ograničenom ili oduzetom poslovnom sposobnošću, osobnom iskaznicom jednog roditelja ili staratelja uz predočenje rodnog lista ili rješenje o imenovanju za staratelja , te potpisati izjavu od primitku iste.
2. Organizator je odgovoran za pravovremeno i točno informiranje sudionika u nagradnoj igri o njegovim pravima i obavezama kod preuzimanja nagrada.
3. Priređivač ne preuzima nikakvu odgovornost za bilo kakvu štetu koja bi eventualno nastala kao posljedica nakon preuzimanja ili korištenjem proizvoda iz nagradnog fonda.
4. Porez na dohodak na nagradu ostvarenu sudjelovanjem u nagradnoj igri, obračunat će se u skladu sa propisima Zakona o porezu na dohodak FBiH.
5. **USLOVI POD KOJIMA SE NAGRADNA IGRA MOŽE IZMJENITI, PREKINUTI ILI OTKAZATI**
6. Pravila nagradne igre ne mogu se mijenjati nakon što je nagradna igra počela, osim ukoliko za to postoje opravdani razlozi ili nastupi okolnosti više sile.
7. U slučaju prekida ili otkazivanja nagradne igre uslijed nastupanja izvanrednih okolnosti, organizator će o navedenom obavijestiti Federalno ministarstvo financija.
8. Federalno ministarstvo financija daje suglasnost na izmjenu pravila igre, prekid i otkazivanje nagradne igre ukoliko su razlozi zbog koji se traži dokazani od strane Organizatora, a Organizator će o navedenom obavijestiti na isti način na koji su objavljena ranije odobrena pravila nagradne igre.
9. Ukoliko nagradni fond nakon završetka nagradne igre ne bude podijeljen sudionicima na način predviđen Pravilima ove nagradne igre ili zbog eventualnog prekida odnosno otkazivanja igre uslijed djelovanja okolnosti koje imaju karakter više sile, organizator će nagradni fond prodati, a sredstva ostvarena prodajom uplatiti ravnomjerno na račune humanitarnih organizacija navedenih u članu 17. stav (1) Zakona o igrama na sreću.
10. **KORIŠTENJE OSOBNIH PODATAKA**
11. Sudjelovanjem u nagradnoj igri, sudionici potvrđuju prihvaćanje ovih Pravila i daju suglasnost Organizatoru da prikuplja i obrađuje navedene osobne podatke isključivo u svrhu provođenja ove nagradne igre i na način kako je to opisano u ovim Pravilima. Prikupljeni osobni podatci koriste se samo za evidenciju Organizatora.
12. Organizator je odgovoran za obradu podataka u skladu sa propisima o zaštiti osobnih podataka, i poduzet će sve potrebne mjere da bi se osiguralo sigurno korištenje i obrada osobnih podataka sudionika u nagradnoj igri i u skladu sa važećim propisima, a sudionici imaju pravo da budu informirani o činjenici da se podaci prikupljaju i da budu upoznati sa podatcima.
13. Sudionik u nagradnoj igri je odgovoran za davanje točnih podataka Organizatoru, u cilju provođenja ove nagradne igre.
14. Sudionici prihvaćanjem ovih Pravila daju svoju suglasnost da ako postanu dobitnici nagrada, organizator može proslijediti njihove osobne podatke trećim licima ( odabranoj dostavnoj službi isključivo u svrhu dostave osvojene nagrade u nagradnoj igri, u računovodstvene svrhe radi eventualnog plaćanja poreza na dohodak ), isključivo u svrhu provođenja ove nagradne igre.
15. Svojim sudjelovanjem u nagradnoj igri sudionici su suglasni da, ako postanu dobitnikom nagrade, njihove osobne podatke ( ime i prezime ) Priređivač može objaviti i iskoristiti bez naknade u štampanom, zvučnom i slikovnom obliku, te videozapisu. Sudionici nagradne igre svojim sudjelovanjem pristaju na prikupljanje, upotrebu i objavu njihovih osobnih podataka navedenih u korisničkom profilu u promotivne svrhe povezane s nagradnom igrom i proizvodima koji su uključeni u nagradnu igru.
16. Organizator će osobne podatke sudionika čuvati onoliko vremena koliko je to potrebno za potpunu realizaciju ove nagradne igre.
17. Sudionik može u bilo kojem trenutku povući svoju suglasnost za obradu osobnih podataka dopisom na adresu Organizatora, i Prihvaća da takvo povlačenje suglasnosti uzrokuje nemogućnost daljnjeg učešća u nagradnoj igri.
18. **NADLEŽNOST SUDA**
19. Sve žalbe, prigovore i reklamacije rješava Priređivač nagradne igre. U slučaju opravdanih pritužbi, priređivač se obavezuje da će iste otkloniti u najkraćem mogućem roku i obavijestiti učesnika.
20. Svi eventualni sporovi između Priređivača i sudionika odnosno dobitnika rješavati će se sporazumno.
21. U slučaju da spor nije moguće riješiti sporazumno, isti rješava materijalno nadležni sud.

Grude, 22.05. 2024. godine

Br. Protokola: V-01-519/24

\_\_\_\_\_\_\_\_\_\_\_\_\_\_\_\_\_\_

Ante Miloš, direktor